CELEX: 62008CN0119
Language: sk
Date: 2008-03-18 00:00:00
Title: Vec C-119/08: Návrh na začatie prejudiciálneho konania, ktorý podal Lietuvos vyriausiasis administracinis teismas (Litva) 18. marca 2008 – Mechel Nemunas UAB/Valstybinė mokesčių inspekcija prie Lietuvos Respublikos finansų ministerijos

24.5.2008   
            
            
               SK
            
            
               Úradný vestník Európskej únie
            
            
               C 128/25
            
         Návrh na začatie prejudiciálneho konania, ktorý podal Lietuvos vyriausiasis administracinis teismas (Litva) 18. marca 2008 – Mechel Nemunas UAB/Valstybinė mokesčių inspekcija prie Lietuvos Respublikos finansų ministerijos
   (Vec C-119/08)
   (2008/C 128/45)
   Jazyk konania: litovčina
   Vnútroštátny súd, ktorý podal návrh na začatie prejudiciálneho konania
   Lietuvos vyriausiasis administracinis teismas
   Účastníci konania pred vnútroštátnym súdom
   
      Žalobca: Mechel Nemunas UAB
   
      Žalovaný: Valstybinė mokesčių inspekcija prie Lietuvos Respublikos finansų ministerijos (Štátny daňový inšpektorát pri ministerstve financií Litovskej republiky)
   Prejudiciálna otázka
   Majú sa prvá smernica Rady 67/227/EHS (1) a/alebo článok 33 šiestej smernice Rady 77/388/EHS (2) vykladať v tom zmysle, že zakazujú, aby členský štát zachoval a vyberal zrážky z príjmu podľa zákona Litovskej republiky o financovaní programu údržby a rozvoja cestnej siete formou dane, ktorá bola opísaná v tomto uznesení?
   
      (1)  Prvá smernica Rady z 11. apríla 1967 o harmonizácii právnych predpisov členských štátov týkajúcich sa dane z obratu (Ú. v. ES 71, s. 1301; Mim. vyd. 09/001, s. 3).
   
      (2)  Šiesta smernica Rady zo 17. mája 1977 o zosúladení právnych predpisov členských štátov týkajúcich sa daní z obratu – spoločný systém dane z pridanej hodnoty: jednotný základ jej stanovenia (Ú. v. ES L 145, s. 1; Mim. vyd. 09/001, s. 23).